30500-8/284/2019.

# PÁLYÁZATI FELHÍVÁS

A Büntetés-végrehajtás Országos Parancsnoksága pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **tanodaszerű ellátás pedagógus (Bács-Kiskun Megyei Büntetés-végrehajtási Intézet-** **Fiatalkorúak Regionális Büntetés-végrehajtási Intézete)** munkakör betöltésére rendvédelmi igazgatási szolgálati jogviszony keretében.

**Pályázati feltételek:**

* felsőfokú bármely szakos tanári szakképzettség.
* felhasználói szintű számítógépes ismeretek (MS Word, Windows, Excel),
* magyar állampolgárság, büntetlen előélet, egészségügyi alkalmasság,
* állandó belföldi lakóhely, cselekvőképesség.

**Elvárt kompetenciák:**

* csoportvezetésben szerzett tapasztalat,
* felhasználó szintű számítógépes ismeretek,
* nagyfokú önállóság,
* pontos, precíz munkavégzés,
* kiemelkedő szervezői és kommunikációs készség,
* mobilitás,
* csapatmunkában való jártasság.

**A pályázat elbírálásánál előnyt jelent:**

* zenei és képzőművészeti csoportokat szervezésében szerzett tapasztalat,
* tehetséggondozásában szerzett tapasztalat,
* reintegrációs projektben szerzett tapasztalat,
* tanulást segítő szolgáltatásban szerzett tapasztalat,
* EU-s projektek megvalósításában szerzett gyakorlat,
* célcsoporttal végzett munkatapasztalat,
* szociális munka területén szerzett gyakorlat,
* motivációs technikák gyakorlati alkalmazásának ismerete,
* ECDL,
* B kategóriás jogosítvány,
* tréneri végzettség.

**A munkakör betöltéséhez szükséges főbb szakmai elvárások, kompetenciák:**

* projektdokumentáció precíz, szakszerű vezetése,
* indirekt módszerekkel történő, csoportos fejlesztés: közösségépítés, kézműves foglalkozások és a havi tematikának megfelelő beszélgető körök tartása;
* egyéni- és kiscsoportos formában, humán vagy reál tárgyak oktatása, korrepetálása, délutáni közös „napközi jellegű” tanulás
* délutáni csoportfoglalkozások szervezése, koordinálása,
* a szolgáltatást, illetve feladatai ellátását segítő együttműködések építése társszolgáltatókkal
* egyéni és kiscsoportos kognitív fejlesztés (elsősorban figyelem-, koncentráció- és emlékezeti funkciók fejlesztése; tanulásmódszertani tanácsadás);
* tudatos életpálya-építés támogatása és készségfejlesztés: kompetenciafejlesztés, szociális és érzelmi nevelés, mentálhigiénés fejlesztés, egészséges életmódra nevelés, családi életre nevelés, tehetséggondozás
* egyéni igényeken és szükségleteken alapuló tanulástámogatás (Önálló tanuláshoz szükséges alapkészségek megerősítése, kulcskompetenciák támogatása, valamint a tárgyi korrepetálással.)
* folyamatosan figyeli és tájékoztatást ad, a szabadult kliensek és a fogvatartottak számára is elérhető a hátrányos helyzetű tanulók számára kialakított támogatási rendszerről.
* a BvOP iratkezelési szabályzatának megfelelően a projektben keletkezett dokumentációk, munkavégzésről készített jelentések feldolgozását, iktatását végzi a Robotzsaru rendszerben
* a kliensek adatait, és a számukra nyújtott szolgáltatásokat rögzíti a FANY rendszerben
* statisztikát, státuszjelentést, munkatervet készít,
* együttműködik a közvetlen munkatársakkal, a központi munkatársakkal, a bv. személyi állománnyal, különösen a bv. pártfogóval, reintegrációs tiszttel és a bv. intézeti szakmai vezetővel,
* egyéb, projektvezető és koordinációs vezető által adott feladatokat lát el.

**A munkavégzés helye:**

Bács-Kiskun Megyei Büntetés-végrehajtási Intézet - Fiatalkorúak Regionális Büntetés-végrehajtási Intézete (6000 Kecskemét, Wéber Ede utca 12.)

A pályázónak vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. A munkakör előreláthatólag 2019. november 1-től tölthető be, határozott időtartamú, 2020. június 30-áig terjedő rendvédelmi igazgatási szolgálati jogviszony.

**Juttatás:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (felsőfokú munkaköri osztály, E munkaköri kategória, főelőadói munkakör). A juttatás fedezete a *„Fogvatartotti reintegrációs program”* terhére biztosított.

**A pályázatok benyújtásának határideje: 2019. október 22.**

A pályázatokat a betölteni kívánt munkakör és munkavégzési hely pontos megjelölésével Kerek-Tamás Julianna koordinációs vezető részére – a kerekt.julianna@bv.gov.hu email címre – kell benyújtani.

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat, továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 41. §. (1) bekezdés *a-f)* pontja szerinti hatósági erkölcsi bizonyítvány.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

A benyújtott pályázatokat a kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás – hivatali munkaidőben – a 06/1/301-8333-as telefonszámon, vagy a kerekt.julianna@bv.gov.hu e**-**mail címen kérhető.

Az országos parancsnok nevében és megbízásából:

 **Bordás Anikó bv. alezredes**

 mb. szolgálatvezető